CELEX: 31982R1738
Language: el
Date: 1982-06-28 00:00:00
Title: Κανονισμός (EOK) αριθ. 1738/82 τού Συμβουλίου τής 28ης Ιουνίου 1982 περί τροποποιήσεως τού κανονισμού (EOK) αριθ. 1035/72 όσον αφορά τίς προληπτικές αποσύρσεις τών μήλων καί τών αχλαδιών

Avis juridique important

|

31982R1738

Κανονισμός (EOK) αριθ. 1738/82 τού Συμβουλίου τής 28ης Ιουνίου 1982 περί τροποποιήσεως τού κανονισμού (EOK) αριθ. 1035/72 όσον αφορά τίς προληπτικές αποσύρσεις τών μήλων καί τών αχλαδιών  

Επίσημη Εφημερίδα αριθ. L 190 της 01/07/1982 σ. 0007 - 0007 Ισπανική ειδική έκδοση: Κεφάλαιο 03 τόμος 25 σ. 0224  Πορτογαλική ειδική έκδοση : Κεφάλαιο 03 τόμος 25 σ. 0224 

***** ΚΑΝΟΝΙΣΜΟΣ (ΕΟΚ) αριθ. 1738/82 ΤΟΥ ΣΥΜΒΟΥΛΙΟΥ  της 28ης Ιουνίου 1982  περί τροποποιήσεως του κανονισμού (ΕΟΚ) αριθ. 1035/72 όσον αφορά τις προληπτικές αποσύρσεις των μήλων και των αχλαδιών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 15α του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 1203/82 (3), προβλέπει, προσωρινά, ότι μπορούν να επιτραπούν προληπτικές αποσύρσεις για τα μήλα και τα αχλάδια όταν η κατάσταση της αγοράς, και ιδίως ο όγκος της παραγωγής και το επίπεδο των τιμών, ενέχει τον κίνδυνο πτώσης των τιμών στην αγορά·  ότι η πείρα που αποκτήθηκε κατά τις τρείς τελευταίες περιόδους έδειξε ότι η εφαρμογή του συστήματος των προληπτικών αποσύρσεων για τα επιτραπέζια μήλα εξασφάλισε την αποτελεσματικότερη στήριξη και σταθερότητα της αγοράς του προϊόντος αυτού· ότι πρέπει, επομένως, να παραταθεί το καθεστώς αυτό·  ότι για τα αχλάδια δεν πληρώθηκαν οι όροι εφαρμογής του προαναφερθέντος καθεστώτος· ότι, έχοντας υπόψη την πείρα στον τομέα των μήλων, πρέπει να παραταθεί η εφαρμογή του εν λόγω καθεστώτος και για τα αχλάδια,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 15α παράγραφος 3 του κανονισμού (ΕΟΚ) αριθ. 1035/72, η ημερομηνία «30 Ιουνίου 1982» αντικαθίσταται από την ημερομηνία «30 Ιουνίου 1987».  Άρθρο 2  Ο παρών κανονισμός αρχίζει να ισχύει την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουνίου 1982.  Για το Συμβούλιο  Ο Πρόεδρος  P. de KEERSMAEKER  (1) Γνώμη που διατυπώθηκε στις 18 Ιουνίου 1982 (δεν έχει ακόμα δημοσιευθεί στην Επίσημη Εφημερίδα).  (2) ΕΕ αριθ. L 118 της 20. 5. 1972, σ. 1.  (3) ΕΕ αριθ. L 140 της 20. 5. 1982, σ. 36.